प्रचण्डले गौतममा देश निर्माणको महत्वाकांक्षा रहेकाले गठबन्धन सरकारले त्यस्तै जिम्मेवारी दिन सक्ने संकेत गरे । ‘पार्टी एकताको बिन्दूसम्म ल्याइपुर्याउन गौतमको भूमिका अविष्मरणीय छ, त्यसैले उहाँले हामीले भन्दा धेरै मतान्तरमा जित्नुहुन्छ भन्ने अपेक्षा थियो, तर त्यसो हुन नसक्दा नमिठो लागेको छ,’ प्रचण्डले भने, ‘निर्वाचन परिणामलगत्तै लाजिम्पाटमा मसँगको पहिलो भेटमा उहाँले मलाई केही चाहिएको छैन । विकासको संरचनामा फिट गरिदिए बाँकी जीवन त्यसैमा लगाउँछु भन्नुभयो, उहाँमा देश निर्माणको महत्वाकांक्षा छ ।’
